क्या चीन की स्थिति देख भारत को डरना चाहिए?
गुड़गांव, फोर्टिस मेमोरियल रिसर्च इंस्‍टीट्यूट में डायरेक्टर- इंटरनल मेडिसिन, डॉ. सतीश कौल फिट हिंदी से कहते हैं, "हमें भारत में सावधानी जरुर बरतनी चाहिए लेकिन चीन में फिलहाल जो हो रहा है उससे ज्‍यादा घबराने की जरूरत नहीं है. हमें यह ध्‍यान रखना चाहिए कि चीन वह देश है, जहां सरकार ने कोविड के मामले में बेहद सख्‍त और कड़ी नीतियों को लागू किया था जिसे जीरो कोविड नीति कहते हैं. मेरा मानना है कि जीरो कोविड पॉलिसी हर हाल में फेल होगी. इस बीच, सिंगापुर और हांगकांग जैसे देशों ने जीरो कोविड नीति को हटाकर इस साधारण सिद्धांत का पालन किया कि इंफेक्‍शन समाज में फैलने से नहीं रोका जाए और वैक्‍सीनेशन अपनी जगह काम करता रहे. चीन भी अब ऐसा ही कर रहा है". वहीं क्विंट हिंदी को दिए इंटरव्यू में डॉ चंद्रकांत लहरिया ने भी ऐसे ही विचार व्यक्त किए.